2022.4.27.
HU
Az Európai Unió Hivatalos Lapja
L 124/3
(17)
Emellett az Egyesült Államok a magas patogenitású madárinfluenza baromfifélék körében való kitörésének más eseteiről is értesítette a Bizottságot.
A betegség Blue Earth és Meeker megyében (Minnesota állam, Egyesült Államok) tört ki, és megjelenését 2022.
április 14-én laboratóriumi vizsgálattal (RT-PCR) megerősítették.
(18)
Kanada és az Egyesült Államok állategészségügyi hatóságai 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(19)
Kanada, az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada, az Egyesült Királyság és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(20)
Az Egyesült Királyság ezenkívül a magas patogenitású madárinfluenzának a Barrow upon Soar (Charnwood, Leicestershire, Anglia, Egyesült Királyság) közelében található baromfitartó létesítményekben 2021. november 25-én, a Barrow upon Soar (Charnwood, Leicestershire, Anglia, Egyesült Királyság) közelében található baromfitartó létesítményekben 2021.november 30-án, a Leominster (North Herefordshire, Herefordshire, Anglia, Egyesült Királyság) közelében található baromfitartó létesítményekben 2021. december 2-án, a Newent (Forest of Dean, Gloucestershire Anglia, Egyesült Királyság) közelében található baromfitartó létesítményekben 2021. december 5-én, a Barrow upon Soar (Charnwood, Leicestershire, Anglia, Egyesült Királyság) közelében található baromfitartó létesítményekben 2021. december 6-án és 7-én, a Moffat (Dumfriesshire, Dumfries and Galloway, Anglia, Egyesült Királyság) közelében található baromfitartó létesítményekben 2021. december 10-én, a Middleton in Teesdale (County Durham, Durham, Anglia, Egyesült Királyság) közelében található baromfitartó létesítményekben pedig 2021. december 14-én megerősített kitöréseivel kapcsolatban aktualizált információkat nyújtott be a területén tapasztalható járványügyi helyzetről.
Az Egyesült Királyság azokat az intézkedéseket is benyújtotta, amelyeket a betegség továbbterjedésének megakadályozása érdekében hozott.
A magas patogenitású madárinfluenza e kitörését követően az Egyesült Királyság a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre.
Az Egyesült Királyság ezen túlmenően az érintett állományok felszámolására irányuló intézkedések végrehajtását követően elvégezte a szükséges tisztítási és fertőtlenítési intézkedéseket a területén található fertőzött baromfitartó létesítményekben.
(21)
A Bizottság értékelte az Egyesült Királyság által benyújtott információkat, és arra a következtetésre jutott, hogy a magas patogenitású madárinfluenzának a Barrow upon Soar (Charnwood, Leicestershire, Anglia, Egyesült Királyság) közelében, a Leominster (North Herefordshire, Herefordshire, Anglia, Egyesült Királyság), a Newent (Forest of Dean, Gloucestershire Anglia, Egyesült Királyság) közelében, a Moffat (Dumfriesshire, Dumfries and Galloway, Anglia, Egyesült Királyság) közelében és a Middleton in Teesdale (County Durham, Durham, Anglia, Egyesült Királyság) közelében található baromfitartó létesítményekben történt kitöréseit felszámolták, és már nem áll fenn a baromfiáruknak az Egyesült Királyság azon területeiről az Unióba történő beléptetésével kapcsolatos kockázat, ahonnan azok Unióba történő beléptetését a szóban forgó kitörések miatt felfüggesztették.
(22)
Az (EU) 2021/404 végrehajtási rendelet V. és XIV. mellékletét ezért ennek megfelelően módosítani kell.
(23)
A Kanadában, az Egyesült Királyságban és az Egyesült Államokban jelenleg uralkodó, a magas patogenitású madárinfluenzával kapcsolatos járványügyi helyzetre és a betegségnek az Unióba történő behozatalával kapcsolatos komoly kockázatra figyelemmel az (EU) 2021/404 végrehajtási rendeletben e rendelet útján végrehajtott módosításoknak sürgősen hatályba kell lépniük.
(24)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk Az (EU) 2021/404 végrehajtási rendelet V. és XIV. melléklete e rendelet mellékletének megfelelően módosul.